ธนชาตเปิดตัวกองทุน T-FixFIF 37
บลจ.ธนชาต เตรียมเสนอขายกองทุนเปิดธนชาตตราสารหนี้ต่างประเทศ 37 (T-FixFIF 37)&nbsp;
4 ก.พ. 2553

บลจ.ธนชาต เตรียมเสนอขายกองทุนเปิดธนชาตตราสารหนี้ต่างประเทศ 37 (T-FixFIF 37)  
บลจ.ธนชาต เปิดเผยว่า ช่วงต้นสัปดาห์ที่ผ่านมาบริษัทฯ ได้รับการตอบรับเป็นอย่างดีจากการเปิดเสนอขายกองทุนเปิดธนชาตตราสารหนี้ต่างประเทศ 32(T-FixFIF32 ) โดยสามารถระดมเงินได้เต็มมูลค่าโครงการภายในวันแรกที่เสนอขาย
ทั้งนี้ บลจ.ธนชาต เตรียมเสนอขายกองทุนลักษณะดังกล่าวเพิ่มอีก 1 กองทุนเพื่อรองรับความต้องการของผู้ลงทุน  ได้แก่กองทุนเปิดธนชาตตราสารหนี้ต่างประเทศ 37 (T-FixFIF37)  อายุโครงการประมาณ 11 เดือน มูลค่าโครงการ 500 ล้านบาท   เสนอขายเพียงครั้งเดียว (IPO) ระหว่างวันที่ 5 - 11 ก.พ. 53  ลงทุนขั้นต่ำ 5,000 บาท
กองทุน T-FixFIF37 เป็นกองทุนที่มีเป้าหมายที่จะลงทุนในตราสารหนี้ภาครัฐของประเทศเกาหลีใต้ เช่น พันธบัตรธนาคารแห่งชาติเกาหลีใต้  พันธบัตรรัฐบาลเกาหลีใต้   กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ประเทศเกาหลีใต้ที่กองทุนลงทุน กองทุนดังกล่าวเป็นทางเลือกให้กับผู้ลงทุนที่ต้องการกระจายเงินลงทุนบางส่วน    ไปลงทุนในตราสารหนี้ต่างประเทศ เพื่อโอกาสในการรับผลตอบแทนที่สูงกว่าดอกเบี้ยเงินฝากในประเทศ และเข้าใจความเสี่ยงของการลงทุนในตราสารหนี้ในต่างประเทศ และประเทศที่กองทุนไปลงทุน
สอบถามข้อมูลเพิ่มเติมพร้อมขอรับหนังสือชี้ชวนได้ในวันและเวลาทำการที่ฝ่ายบริการลูกค้า บลจ.ธนชาต โทร.  02-1268399 หรือ ธนาคารธนชาต จำกัด (มหาชน) ทุกสาขา โทร 1770 และผู้สนับสนุนการขายหรือรับซื้อคืนหน่วยลงทุน ที่ บลจ. ธนชาต แต่งตั้ง  www.thanachartfund.com
การลงทุนมีความเสี่ยง  ผู้ลงทุนควรศึกษาข้อมูลก่อนการตัดสินใจลงทุน